Sergei Bogomolov
Sergei Georgijevitš Bogomolov (vene keeles Сергей Георгиевич Богомолов; sündinud 23. veebruaril 1951 Saratovis Vene NFSV-s) on vene alpinist, suurmeister alpinismis. Ta on mägironija, kes on tõusnud 13 kaheksatuhandelise tippu. Ainus kaheksatuhandeline, mille tipus pole ta käinud, on K2. 1989. aastal tõusis ta Teise Nõukogude Himaalaja Ekspeditsiooni käigus Kanchenjunga (8586 m) tippu. 1993. aastal Vene-Briti ekspeditsiooni käigus sooritas ta Himaalajas tipputõusu koos kaaslastega Dhaulagiri (8167) tippu uuel marsruudil – esmatõus põhjaseina mööda.